**APSTIPRINU**

Rēzeknes novada pašvaldības

Kultūras un tūrisma pārvaldes vadītāja

\_\_\_\_\_\_\_\_\_\_\_\_\_\_\_\_\_\_ Daiga Miščenko

Rēzeknē, 2023. gada \_\_\_ maijā

**Rēzeknes novada pašvaldības Kultūras un tūrisma pārvaldes Kultūras pasākumu organizatora amata atklātā konkursa nolikums**

1. Rēzeknes novada pašvaldības iestādes “Kultūras un tūrisma pārvalde” (turpmāk – KTP) Kultūras pasākumu organizatora amata atklātā konkursa (turpmāk – Konkursa) nolikums (turpmāk - Nolikums) nosaka Konkursa kandidātu vērtēšanas kārtību un kritērijus, tostarp kandidāta izglītības, iepriekšējās darba pieredzes un kompetences prasības un Konkursa norises kārtību.
2. Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv) un Nodarbinātības valsts aģentūras (NVA) mājaslapā publicē sludinājumu par to, ka KTP izsludina Konkursu uz Kultūras pasākumu organizatora amatu, norādot papildu informācijas iegūšanas veidu.
3. Amata kandidātu nepieciešamo dokumentu iesniegšanas termiņš - **2023. gada 8. jūnijs plkst. 14.00.**
4. Ar Konkursa nolikumu var iepazīties Rēzeknes novada pašvaldības mājaslapā [www.rezeknesnovads.lv](http://www.rezeknesnovads.lv)
5. Kontaktpersona detalizētākas informācijas saņemšanai – Rēzeknes novada KTP vadītājas vietniece Agnese Lukjanova, tālr.: 28398367, e-pasts: agnese.lukjanova@rezeknesnovads.lv.
6. Amata kandidātam jāatbilst šādām prasībām:
	1. augstākā vai vidējā speciālā izglītība kultūras jomā;
	2. spēja izstrādāt, sagatavot un vadīt kultūras pasākumus;
	3. spēja plānot darbu atbilstoši izvirzītajiem mērķiem, prioritātēm un atbilstoši noteiktajam budžetam;
	4. prasmes lietot informācijas tehnoloģijas amata pienākumu veikšanai.
7. Amata kandidāti līdz **2023. gada 8. jūnijam plkst. 14.00** ievieto Rēzeknes novada pašvaldības Centrālās pārvaldes pastkastītē pie ieejas (Rēzekne, Atbrīvošanas aleja 95A, LV-4601) vai nosūta pa pastu uz iepriekšminēto adresi, vai nosūta uz e-pastu ktp@rezeknesnovads.lv šādus dokumentus:
	1. dzīvesgājuma aprakstu (CV);
	2. pieteikuma anketu;
	3. motivācijas vēstuli;
	4. izglītību un darba pieredzi apliecinošu dokumentu kopijas;
	5. likuma noteiktajā gadījumā, dokumentu, kas apliecina valsts valodas zināšanas tādā apjomā, kādas nepieciešamas amata pienākumu veikšanai.
8. Papildus amata kandidāts var iesniegt tālākizglītību apliecinošu dokumentu, kas apliecina amata kandidāta atbilstību Nolikuma 6. punkta norādītajām prasībām, kopijas.
9. Ja Nolikuma 7. punktā noradītie dokumenti tiek iesniegti papīra formātā, tad tie jāievieto slēgtā aploksnē ar norādi ,,Konkursam uz kultūras organizatora amatu".
10. Pa pastu un uz e-pastu nosūtītie dokumenti tiks izskatīti, ja tie tiks saņemti pašvaldībā līdz Nolikuma 3. punkta noteiktajam termiņam.
11. Ja līdz dokumentu iesniegšanas termiņa beigām pieteicies viens kandidāts, tad Konkursa komisijai ir tiesības lemt par pieteikšanās termiņa pagarinājumu līdz 5 (piecām) darba dienām. Ja termiņa pagarinājuma laikā netiek saņemti papildus amata pieteikumi, tad tiek vērtēts vienīgais amata kandidāts.
12. Konkurss tiek organizēts divās kārtās:
	1. Konkursa pirmajā kārtā Konkursa komisija izvērtē amata kandidātu iesniegtos dokumentus un to atbilstību Nolikuma 6. punktam. Uz Konkursa otro kārtu uzaicina amata kandidātus, kas ir iesnieguši visus Nolikuma 7. punktā norādītos attiecināmos dokumentus un atbilst Nolikuma 6. punktā izvirzītajām prasībām;
	2. Konkursa otrā kārta sastāv no darba intervijas ar pirmajā kārtā atlasītajiem amata kandidātiem.
13. Konkursa pirmajā kārtā komisijas locekļi vērtē un piešķir individuāli punktus amata kandidātiem sekojošās pozīcijās:
	1. augstākā vai vidējā speciālā izglītība - 1 punkts;
	2. papildus izglītība radošajā sfērā – 1 punkts;
	3. pieredze pasākumu organizēšanā – 1 punkts;
	4. prasmes darbam ar informācijas tehnoloģijām – 1 punkts.
	5. Komisija var piešķirt amata kandidātam līdz 3 punktiem par kompetenci, izglītību, darba pieredzi, kas nav minēta 13.1. – 13.4. apakšpunktos, bet ir vērtējama kā nozīmīga un būtiska pienākumu kvalitatīvai izpildei.
14. Konkursa otrajā kārtā:
	1. intervijas rezultāti tiek noteikti komisijas locekļiem atklāti balsojot par vienu no amata kandidātiem - katra balss ir 1punkts, komisijas loceklis balsi atdod tikai par vienu amata kandidātu.
	2. katrs komisijas loceklis piešķir amata kandidātam no 0 līdz 2 punktiem (vērtējums var būt arī daļu robežās) par komunikāciju un spēju formulēt mērķus vai citam amata kandidāta kompetencēm, kas vērtējamas kā nozīmīgas un būtiskas pienākumu kvalitatīvai izpildei. Katrs komisijas loceklis piešķir punktus individuāli; amata kandidātam tiek piešķirts punktu skaits, kas tiek aprēķināts individuāli piešķirto punktu kopsummu dalot ar komisijas locekļu, kas piedalījās vērtēšanā, skaitu.
15. Uz Konkursa otras kārtas darba interviju uzaicina ne vairāk ka 5 (piecus) amata kandidātus, kas summāri saņēmuši visvairāk punktu pirmajā kārtā.
16. Par atbilstošāko tiek noteikts amata kandidāts, kas summāri saņēmis visvairāk punktu pirmajā kārtā un otrajā kārtā.
17. Ja amata kandidāti saņēmusi vienādu punktu skaitu abās vērtēšanas kārtās, priekšrocība ieņemt amatu ir amata kandidātam, kuram ir lielāka darba pieredze mākslinieka-noformētāja amatā.
18. Konkursa otrajā kārtā ir tiesīgi piedalīties (bez balss tiesībām) pašvaldības pārstāvji (deputāti, izpilddirektors).
19. Komisijas protokola izrakstu par konkursa rezultātiem - amata kandidātu, kurš ieguvis konkursa komisijas augstāko novērtējumu saskaņā ar iegūto punktu kopskaitu un komisijas galīgo lēmumu komisija iesniedz KTP vadītājai lēmuma par amata kandidāta pieņemšanu darba pieņemšanai.
20. Konkursa komisija, kuru izveido ar KTP vadītājas rīkojumu, nodrošina Konkursa norisi atbilstoši Nolikuma noteikumiem, ka arī izvērtē un izvēlas amata prasībām visatbilstošāko amata kandidātu.
21. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, ka arī vada konkursa komisijas sēdes.
22. Komisijas sēdes tiek protokolētas. Protokolu paraksta visi klātesošie konkursa komisijas locekļi.
23. Par komisijas lēmumiem amata kandidāti tiek informēti ar e-pasta starpniecību 2 (divu) darba dienu laika pēc amata kandidātu izvērtēšanas procedūras beigām.
24. Ziņas par amata kandidātiem, kas iegūtas konkursa gaitā, ir konfidenciālas, un komisijas locekļiem, ka ari konkursa norise iesaistītajiem darbiniekiem nav tiesību tās izpaust. Amata kandidātu pieteikuma dokumentos norādītie personas dati tiks apstrādāti, lai nodrošinātu šīs atlases konkursa norisi atbilstoši normatīvajiem aktiem nodarbinātības joma. Personas datu apstrādes pārzinis ir Rēzeknes novada pašvaldība.